Diari Oficial de la Generalitat Valenciana


Sumari del DOGV 3655, del 29-12-1999 (1999/10912)

ORDRE de 22 de desembre de 1999 de la Conselleria d'Indústria i Comerç, sobre concessió d'ajudes per l'Institut de la Xicoteta i Mitjana Indústria de la Generalitat Valenciana (IMPIVA), en matèria d'indústria, energia i pymes.
----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3655

Data del DOGV
:   29-12-1999

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1999/10967


Data del document
:   22-12-1999

Organisme emissor
:   Conselleria d'Indústria i Comerç

Tipus de document
:   Ordre

Anàlisi jurídica

 Descriptors 

:   * Institut de la Petita i Mitjana Indústria Valenciana
    * ajuda a la indústria
    * energia blana
    * estalvi d'energia
    * petita i mitjana empresa
    * ajuda a les empreses
    * suport econòmic
    * investigació industrial
    * desenvolupament industrial

ORDRE de 22 de desembre de 1999 de la Conselleria d'Indústria i Comerç, sobre concessió d'ajudes per l'Institut de la Xicoteta i Mitjana Indústria de la Generalitat Valenciana (IMPIVA), en matèria d'indústria, energia i pymes. [1999/10578]
  
El teixit empresarial valencià està immers en un entorn econòmic que ha experimentat en els darrers anys un increment notable de la competència. Tres són els factors fonamentals que expliquen aquest augment de la competència. El primer d'ells el procés de lliberalització dels mercats mundials que s'ha produït arrel de les diferents rondes negociadores de l'Organització Mundial de Comerç, abans denominades Rondes del GATT. En segon lloc, l'aparició de les tecnologies de la informació que ha permés agilitzar les transaccions econòmiques potenciant el procés de lliberalització dels mercats. En tercer lloc, el procés de construcció europea i en especial la creació del mercat únic, que ha accentuat considerablement l'obertura de la nostra economia i, per tant, la pressió competitiva a la qual es veuen sotmeses les nostres empreses. L'adopció de la moneda única, l'euro, incrementarà el grau d'unificació del mercat europeu.
  
La Generalitat Valenciana és conscient d'aquesta situació així com de la necessitat de recolzar a les xicotetes i mitjanes empreses i als sectors econòmics valencians en el seu procés de recerca d'avantatges competitius. L'exercici 2000 coincideix en el començament d'un nou període de programació econòmica que abraçarà els propers set anys i en el qual la Comunitat Valenciana, en mantenir la seua condició Objectiu 1, va a seguir accedint als Fons Estructurals.
  
Tal i com es preveu en el Pla de Desenvolupament Regional 2000 - 2006, aquestos fons es destinaran fonamentalment a millorar els nivells de renda per càpita de la Comunitat Valenciana, afavorint un desenvolupament sostenible que respecte el medi ambient. També es pretén impulsar l'ocupació, la millora de la productivitat, el desenvolupament tecnològic, la inversió en transports, energia, infraestructures i educació, així com la cohesió territorial i social. En definitiva, el Pla de Desenvolupament Regional 2000 - 2006 pretén desenvolupar una estratègia que enfortisca els factors de competitivitat dels sectors econòmics ja existents en la nostra economia i que afavorisca la introducció de nous sectors econòmics de demanda creixent i alt valor afegit. Aquesta estratègia i les seues prioritats d'acció, així com els seus objectius específics, i la participació dels fons i la resta de recursos financers, hauran d'integrar-se en el Marc Comunitari de Recolzament que deu aprovar la Comissió Europea, per a posteriorment, bé a través d'un programa operatiu o bé d'un document únic de programació, delimitar i concretar les intervencions.
  
Per això i en virtut de les facultats que em confereix l'article 35 de la Llei 5/1983, del Govern Valencià
  
ORDENE
  
CAPÍTOL I
  
Disposicions generals
  
Article 1
  
1. Constitueix l'objecte de la present ordre, establir el procediment i el marc general per a la concessió per l'Institut de la Xicoteta i Mitjana Indústria de la Generalitat Valenciana (IMPIVA), d'ajudes en matèria d'indústria, energia i pymes, en l'àmbit de la Comunitat Valenciana.
  
2. Les ajudes a projectes i actuacions seran gestionades i concedides per l'anomenat institut en el marc de les seues línies de recolzament i d'acord amb les consignacions previstes en les lleis de pressupostos de la Generalitat Valenciana per a cada exercici econòmic.
  
3. Per resolució del president de l'IMPIVA, es faran públics els plans i programes i l'import global màxim destinat per al finançament de les ajudes que establesca la corresponent llei de pressupostos.
  
4. La convocatòria haurà de contindre entre altres possibles extrems els següents:
  
- Naturalesa de l'ajuda.
  
- Actuacions objecte de l'ajuda.
  
- Beneficiaris.
  
- Cost incentivable.
  
- Quanties màximes, en el seu cas, aplicables.
  
- Terminis de presentació de sol·licituds, en el seu cas.
  
Article 2
  
1. Podran acollir-se a les ajudes recollides en la present ordre:
  
- Empreses
  
- Agrupacions d'empreses.
  
- Professionals
  
- Particulars.
  
- Entitats públiques i privades sense ànim de lucre a les quals no se'ls aplicarà necessàriament els límits quant a costos incentivables i percentatges màxims d'ajuda.
  
2. A efectes de la present Ordre, es considerarà xicoteta i mitjana empresa (PYME), segons la Recomanació de la Comissió Europea (DOCE: nº L107/4, del 30 d'abril del 1996), la unitat econòmica amb personalitat física o jurídica que reunesca els següents requeriments:
  
- Que emplee a menys de 250 persones.
  
- Que tinga un volum de negoci anual no superior a 53.865.020 euros, o bé un balanç general no superior a 35.214.527 euros.
  
- I que acomplesca el criteri d'independència, entenent per empreses independents aquelles en les quals el 25% o més del seu capital o dels seus drets de vot no pertanyen a altra empresa, o conjuntament a diverses empreses que no corresponguen a la definició de pyme o de xicoteta empresa, segons el cas. Aquest llindar podrà superar-se en els següents casos:
  
- Si l'empresa pertany a societats públiques de participació, societats de capital risc o a inversions institucionals, sempre que aquestes no exercesquen, individual o conjuntament, cap control sobre l'empresa.
  
- Si el capital està distribuit de tal manera que no és possible determinar qui el poseeix i si l'empresa declara que pot legítimament pressumir que el 25% o més dels seu capital no pertany a cap altra empresa o conjuntament a diverses que no responen a la definició de PYME o de xicoteta empresa, segons el cas.
  
Així mateix, quan siga escaient per a l'aplicació dels programes distingir entre xicotetes empreses i mitjanes empreses, s'entendrà per xicoteta empresa aquella unitat econòmica que reunesca els següents requeriments:
  
- Que emplee a menys de 50 persones.
  
- Que tinga volum de negoci anual no superior a 7.000.000 euros o un balanç general no superior a 5.000.000 euros.
  
- I que acomplesca el criteri d'independència adés definit.
  
Finalment, quan resulte escaient diferenciar les microempreses dels altres tipus de PYME, s'entendrà per microempresa aquella que acomplesca els requeriments de la definició de "xicoteta empresa" excepte en el nombre de treballadors, que deurà ser inferior a 10.
  
Article 3
  
1. Les sol·licituds d'ajuda hauran d'anar acompanyades dels documents que tot seguit es relacionen:
  
a) Documents acreditatius de la identificació del sol·licitant o registrals, si es tracta d'una societat constituïda o projecte d'estatus i dades del promotor si estigués en fase de constitució.
  
b) Memòria del projecte en imprés normalitzat, que haurà de reunir les dades i requeriments i la documentació a aportar segons les característiques de la proposta a realitzar.
  
c) Declaració d'ajudes sol·licitades o concedides per al mateix projecte.
  
2. Així mateix, es podrà requerir del sol·licitant qualssevol altres dades, documents i informes complementaris que resulten escaients per a la resolució de l'expedient.
  
Article 4
  
1. Les sol·licituds es presentaran amb anterioritat a la realització del projecte amb les excepcions que puguen establir-se en les convocatòries d'ajudes de l'IMPIVA.
  
2. Els sol·licitants podran executar els projectes un cop presentada la sol·licitud, sense esperar a que la concessió de l'ajuda es produesca i sense que això prejutge la decissió que finalment s'adopte.
  
Article 5
  
Els criteris d'avaluació de les sol·licituds que es podran tenir en consideració en l'elaboració dels barems per a les diferents línies de recolzament seran:
  
a) Qualitat del projecte.
  
b) Viabilitat econòmico - financera.
  
c) Característiques del sol·licitant i de l'entitat col·laboradora, en el seu cas.
  
d) Adequació a les línies de la política industrial de la Generalitat Valenciana.
  
Article 6
  
1. Les ajudes seran concedides per resolució del president de l'IMPIVA o mitjançant la subscripció del corresponent conveni.
  
2. Amb un prèvi informe tècnic o d'una comissió d'avaluació, el director general de l'IMPIVA alçarà proposta al president de l'IMPIVA, el qual, resoldrà d'acord amb el següent apartat.
  
3. Les resolucions de concessió i convenis fixaran la quantia i incorporaran en el seu cas les condicions i obligacions que afecten al desenvolupament del projecte. Així mateix, podran establir-se terminis parcials per a que el beneficiari execute com a mínim un determinat percentatge del projecte i per a la justificació del projecte d'altres condicions.
  
4. Quan les ajudes s'atorguen a una societat en constitució, es fixarà un termini per a que el beneficiari presente la documentació acreditativa de les circumstàncies registrals de la societat. Transcorregut el termini sense haver presentat la documentació, l'òrgan que hagués concedit la subvenció corresponent podrà procedir a declarar l'interessat decaigut en els seus drets amb arxiu d'expedient. En cap cas s'abonarà l'import de les ajudes abans que la societat estiga constituïda i inscrita en el registre corresponent.
  
5. La concessió de les ajudes vindrà condicionada per l'acompliment pel beneficiari de les seues obligacions fiscals i amb la seguretat social, en el moment del seu atorgament, en els termes establerts a la normativa vigent en la matèria.
  
6. El termini màxim per a dictar resolució i notificar-la serà de quatre mesos comptats des de la data de la finalització del termini de presentació de sol·licituds. Transcorregut aquest termini sense que s'haja resolt i notificat s'entendrà desestimada la sol·licitud d'ajuda, en els termes previstos a l'article 44 de la Llei, 30/1992, de 26 de novembre, del Règim Jurídic de les Administracions Públiques i del Procediment Administratiu Comú.
  
Article 7
  
1. Es delega en el director general de l'IMPIVA, la resolució de les incidències que es produesquen amb anterioritat o posterioritat a la concessió i en especial els supostos de:
  
- Canvis de titularitat
  
- Canvis d'ubicació.
  
- Prórrogues per a l'execució del projecte i per a l'acompliment de les condicions particulars de la concessió amb caràcter excepcional.
  
- Modificacions justificades del projecte inicial.
  
- Prórrogues del termini per a l'aportació de documents acreditatius de l'execució del projecte als efectes de liquidació de l'ajuda.
  
2. El beneficiari haurà de comunicar, en qualsevol moment de la vigència de l'expedient, altres ajudes públiques o privades que hagués obtingut o sol·licitat per al mateix projecte amb posterioritat a la data de presentació de la sol·licitud.
  
Article 8
  
1. L'IMPIVA, per si mateix o a través de l'organ o l'entitat que designe, podrà en tot moment efectuar tantes accions de comprovació i verificació de la inversió o realització de l'actuació objecte d'ajuda com estime necessàries, sense perjudici de les dutes a terme per les unitats del Fons Europeu de Desenvolupament Regional (FEDER), del Fons Social Europeu (FSE) o altres fons.
  
2. Així mateix, el beneficiari estarà obligat a sotmetre's a les actuacions de control financer de la Intervenció General de la Generalitat Valenciana en relació amb les subvencions o ajudes concedides.
  
Article 9
  
1. La liquidació de les ajudes s'efectuarà un cop executat el projecte en la seua totalitat o en les fases previstes, d'acord amb la sol·licitud presentada i en els termes fixats per la concessió de l'ajuda.
  
2. Als efectes de l'establert al punt anterior, els beneficiaris hauran de presentar:
  
a) Documentació acreditativa de l'execució del projecte.
  
b) Acreditació, en el seu cas, de l'acompliment de les obligacions i condicions que s'hagueren establert.
  
Article 10
  
Amb caràcter excepcional, i en els termes previstos en la normativa vigent, podrà anticipar-se el pagament de l'ajuda amb anterioritat a la realització del projecte, amb la prèvia presentació pel beneficiari, en el seu cas, de garantia suficient en la forma i quantia que determine la normativa aplicable.
  
Article 11
  
1. L'alteració d'alguna de les característiques del projecte aprovat, l'incumpliment de condicions i terminis establerts en la resolució, la no execució parcial de la inversió, la falta de justificació de les despeses efectivament realitzades i la concessió amb posterioritat a la presentació de la sol·licitud d'altres ajudes públiques o privades que en el seu conjunt excedesquen dels límits establerts, donarà lloc a la minorització de la subvenció concedida.
  
2. L'incumpliment pel beneficiari de qualsevol dels requeriments, condicions i més circumstàncies que donaren lloc a l'atorgament de la subvenció o la falta de justificació de la realització del projecte, donarà lloc a la incoació del corresponent expedient que podrà finalitzar en el seu cas, amb la revocació de la subvenció i l'obligació de reintegrar les ajudes rebudes i els interessos de demora des del moment del pagament de la subvenció. En la tramitació del procediment es garantirà, en tot cas, el dret de l'interessat a l'audiència.
  
Article 12
  
La concessió de les ajudes en matèria d'indústria, energia i pymes, contemplades en la present ordre, queda supeditada al disposat en l'article 88.3 del Tractat Constitutiu de la Comunitat Europea i la resta de la normativa aplicable en matèria de competència, en especial la relativa a determinats sectors agrícoles i industrials.
  
CAPÍTOL II
  
Règim d'ajudes
  
Article 13
  
1. Les ajudes que s'establesquen en la present ordre tenen la consideració de:
  
- Subvenció a fons perdut.
  
- Bonificació d'interessos.
  
- Aval financer.
  
2. Els percentatges als quals fa referència la present disposició s'entendran en termes bruts.
  
3. L'import de les ajudes haurà de respectar els percentatges establerts en els respectius règims d'ajuda.
  
4. Amb l'excepció del disposat en les actuacions de recolzament al finançament, l'import de l'ajuda per projecte es calcularà fixant un percentatge - en funció de les disponibilitats pressupostàries - sobre la base incentivable composada per la suma dels costos elegibles, entenent per tals aquelles despeses i inversions vinculades al projecte que puguen ser objecte de subvenció. En funció d'aquest calcul es determinarà l'import a justificar, respectant en qualsevol cas els percentatges màxims permesos en cada cas.
  
5. Igualment es podrà establir un màxim d'ajuda per beneficiari en funció de la disponibilitat pressupostària global o per programes, i inclús la denegació d'ajuda en algun programa, en funció de les ajudes rebudes pel beneficiari en altres programes.
  
6. Quan s'atorguen ajudes que per anar dirigides a entitats sense ànim de lucre queden fora de l'àmbit d'aplicació dels règims d'ajudes, els beneficiaris hauran de prestar els seus serveis a preu de mercat.
  
7. No serà subvencionable l'IVA satisfet per l'adquisició de béns i serveis, excepte quan es tracte d'entitats acollides al règim d'exenció del nomenat impost.
  
8. Cap projecte acollit a la present resolució podrà rebre altres ajudes, excepte les que un cop acumulades a la concedida, no sobrepassen el límit màxim establert en el règim més favorable.
  
9. Tanmateix es tindrà en compte el principi que una mateixa despesa no podrà beneficiar-se simultàniament de més d'un fons estructural, éssent aquestos fons incompatibles amb els fons de cohesió.
  
Article 14. Ajudes en matèria d'energia.
  
Les ajudes en matèria d'energia es concediran, en el marc que s'estableix a continuació:
  
1. Podran ser objecte d'ajuda les següents actuacions:
  
a) Inversions encaminades a aconseguir un estimable estalvi energètic que permeta la millora dels rendiments energètics.
  
b) Inversions per a la diversificació energètica l'objecte de les quals siga reduir la dependència del petroli i els seus derivats, en la mesura en què constituesquen mesures d'estalvi energètic o foment d'energies alternatives o menys contaminants.
  
c) Inversions en energies renovables.
  
d) Projectes de promoció energètica.
  
e) Qualsevol projecte que en el camp de l'energia siga d'acord amb les línies de recolzament de l'IMPIVA.
  
2. Es considerarà cost incentivable les inversions en instal·lacions i béns d'equip. En els projectes de promoció energètica podran considerar-se les despeses externes i altres despeses directament imputables al projecte.
  
3. L'import màxim de les ajudes que podrà concedir-se no superarà el 40% de la inversió incentivable, podent alçar un 15% si el beneficiari és una pyme. Aquestos límits es podran alçar un 10% en determinats casos, quan es tracte d'energia renovable.
  
4. En les actuacions de promoció energètica es podrà arribar fins al 100% de la inversió incentivable.
  
Article 15. Ajudes per a la protecció del medi ambient.
  
Les ajudes en matèria medi ambient es concediran, en el marc que s'estableix a continuació:
  
1. Podran ser objecte d'ajudes les següents actuacions:
  
a) Inversions dirigides a l'adaptació industrial i mediambiental i minimització de residus d'acord amb la legislació vigent i inversions destinades a l'obtenció d'uns nivells substancialment superiors als contemplats en aquesta.
  
b) Investigació i desenvolupament tecnològic mediambiental, activitats dirigides a la generació de tecnologies i desenvolupament d'innovacions tecnològiques contra la contaminació.
  
c) Projectes per a millorar la gestió mediambiental.
  
d) Activitats de promoció industrial mediambiental.
  
e) Qualsevol projecte en matèria de medi ambient que siga d'acord amb les línies de recolzament de l'IMPIVA.
  
2. Es considerarà cost incentivable en funció de cada actuació recolzable, i amb les especificitats recollides en els seu cas en el règim d'ajudes autoritzat:
  
- Inversions en instal·lacions i obra civil.
  
- Equips, materials i components.
  
- Serveis externs.
  
- Recursos humans.
  
- Despeses directament imputables al projecte.
  
3. L'import màxim de les ajudes que podrà concedir-se serà:
  
a) Per a projectes d'adaptació industrial i minimització de residus fins un 30%, aquest límit podrà incrementar-se en un 15% en el cas de pymes.
  
b) Per a projectes d'investigació i desenvolupament es podrà arribar fins a un 35% en les accions de desenvolupament tecnològic i un 60% en accions d'investigació industrial. Ambdós límits es podran incrementar un 10% quan l'ajuda vaja destinada a pymes.
  
c) Els projectes de millora de la gestió mediambiental podran recolzar-se fins un 50% que podrà incrementar-se en un 15% si el beneficiari és una pyme.
  
d) Els projectes de promoció mediambiental es podran beneficiar d'una ajuda de fins el 100%.
  
Article 16. Ajudes per al foment de la investigació i desenvolupament tecnològic.
  
Les ajudes per al foment de l'I+DT es concediran, en el marc que s'estableix a continuació:
  
1. Podran ser objecte d'ajudes les següents actuacions:
  
a) Projectes de desenvolupament precompetitiu que impulsen l'enllestiment de productes i tècniques de procés innovadores o millores tecnològicament respecte a l'existent.
  
b) Projectes d'investigació industrial encaminats a obtenir coneixements tecnològics que permeten la realització de nous productes i processos.
  
c) Auditories tecnològiques consistents en estudis de viabilitat tècnica prèvis a activitats d'investigació industrial o de desenvolupament precompetitiu.
  
d) Projectes d'assistència tècnica encaminats a la difusió dels resultats de les investigacions.
  
e) Qualsevol projecte que en el camp I+DT, siga d'acord amb les línies de recolzament de l'IMPIVA.
  
2. Es considerarà cost incentivable en funció de cada actuació recolzable i amb les especificitats recollides en el seu cas en el règim d'ajudes autoritzat:
  
- Despeses de personal.
  
- Costos d'instrumental, material i equips.
  
- Serveis externs.
  
- Despeses generals associades al projecte.
  
3. L'import màxim de les ajudes que podrà concedir-se serà:
  
a) Per a projectes de desenvolupament precompetitiu fins el 35%.
  
b) Per a projectes d'investigació industrial fins el 60%.
  
Ambdós percentatges podran alçar-se fins un 10% si es tracta d'una pyme. Igualment podrà incrementar-se un 15% si els projectes estan vinculats a programes comunitaris o un 10% quan el projecte, acomplint l'establert en les directrius comunitàries de l'I+D (98/C 48/02), supose una col·laboració transfronterera entre dos estats membres, una col·laboració efectiva entre empreses i organismes públics d'investigació o permeta una amplia difusió i publicació dels resultats.
  
En qualsevol cas, el percentatge resultant després de l'acumulació no podrà proppassar el 50% per a projectes de desenvolupament precompetitiu i el 75% per a projectes d'investigació industrial.
  
c) Per a auditories tecnològiques, fins 75% o 50% del cost dels estudis segons es tracte d'investigació industrial o desenvolupament precompetitiu respectivament.
  
d) Per a projectes d'assistència t`cnica encaminats a la difusió dels resultats de les investigacions, es podrà concedir intensitat igual a la d'ajuda concedida per l'activitat d'investigació de la que es derive la despesa de difusió corresponent.
  
Article 17. Ajudes en matèria de recolzament a la inversió, la diversificació i la innovació.
  
Les ajudes en matèria de recolzament a la inversió, la diversificació i la innovació, es concediran en el marc del que s'estableix a continuació:
  
1. Podran ser objecte d'ajudes les següents actuacions:
  
a) Projectes de cooperació empresarial.
  
b) Projectes d'implantació de sistemes de qualitat i seguretat industrial en les empreses, així com projectes encaminats a recolzar el disseny en els productes.
  
c) Projectes de promoció empresarial per a pymes i microempreses.
  
c. 1. Projectes de creació d'empreses.
  
c. 2. Projectes d'inversió en maquinària i equips, realització de plans d'empresa i assessorament, així com d'adquisició de coneixements i posada al dia de les pyme en la tecnologia i disseny existents al mercat.
  
d) Recolzament a la finançació.
  
d. 1. Préstecs avalats per la societat de garantia recíproca de la Comunitat Valenciana o entitat autoritzada per a emetre avals i préstecs participatius.
  
d. 2. Préstecs de reestructuració financera.
  
d. 3. Concessió de garanties complementàries per a facilitar la finanaçació de projectes innovadors o diversificadors realitzats per empreses o, derivats de la posada en marxa de noves empreses.
  
e) Projectes dirigits a la incorporació de les pyme a la societat de la informació i la seua difusió.
  
f) Projectes dirigits a la promoció de la vigilància tecnològica i a la implantació de sistemes de gestió del coneixement en les empreses.
  
g) Qualsevol projecte dirigit a impulsar la innovació i la diversificació del teixit empresarial que siga d'acord amb les actuacions de l'IMPIVA.
  
2. Es consideraran els següents costos incentivables, en funció de cada actuació recolzable i amb les especificitats recollides, en el seu cas, en el règim d'ajudes autoritzat.
  
a) Per a projectes de cooperació, qualitat, disseny, societat de la informació i vigilança tecnològica:
  
- Inversions en actius fixes.
  
- Inversions no productives.
  
- Serveis externs.
  
- Despeses associades al projecte.
  
b) Per a projectes de promoció empresarial i recolzament a la finançació:
  
- Inversions en actius fixes.
  
- Serveis externs.
  
- Costos financers.
  
- Despeses associades al projecte.
  
3. L'import màxim de les ajudes que podrà concedir-se serà:
  
a) Per a projectes de cooperació empresarial fins a un 50%.
  
b) Per a projectes d'implantació de sistemes de qualitat i seguretat industrial fins a un 50% dels costos de serveis externs i fins a un 40% de les despeses de materials i equips, podent alçar aquest percentatge fins a un 15% si el beneficiari és una pyme. Per a projectes encaminats a recolzar el disseny en els productes fins al 40% alçant-se aquest límit un 15% si el beneficiari és una pyme.
  
c) Per a projectes de promoció empresarial a pymes i microempreses:
  
c. 1. Fins al 50% dels costos de serveis externs per a la creació de pymes i microempreses així com per a l'adquisició de coneixements i posada a punt en la tecnologia i disseny existents en el mercat.
  
c. 2. Fins al 30% de les inversions en actius fixes per a les empreses ja existents.
  
d) Per a recolzament al finançament.
  
d. 1. Per a préstecs avalats per la Societat de Garantia Recíproca de la Comunitat Valenciana o entitat autoritzada per a emetre avals fins a un màxim de tres punts percentuals del tipus d'interés anual efectiu i el cost de les operacions de préstecs avalats per a inversions i circulant de tipus estructural derivat de la inversió. Per a préstec participatius aquestos tres punts percentuals s'aplicaran únicament per a la par fixa dels tipus d'interés.
  
d. 2. Per a préstecs de reestructuració financera, fins a un màxim de tres punts percentuals del tipus d'interés anual i els interessos dels préstecs avalats per la SGR o entitat autoritzada per a emetre avals.
  
d. 3. La concessió d'avals financers per a projectes innovadors o diversificadors quedarà supeditada a les condicions establertes en el règim d'ajudes autoritzat.
  
e) Per a projectes encaminats a incorporar a les pymes en la societat de la informació i empreses fins al 50% dels costos de serveis externs i el 30% dels costos de la promoció i difusió del projecte.
  
f) Per a projectes dirigits a la implantació i la promoció de la vigilància tecnològica fins el 50%.
  
Article 18. Ajudes en matèria de formació.
  
Les ajudes en matèria de formació es concediran en el marc que s'estableix a continuació.
  
1. Podran ser objecte d'ajudes les següents actuacions:
  
a) Activitats formatives de caràcter general desenvolupades per entitats sense ànim de lucre.
  
b) Activitats formatives elaborades sobre la base de mòduls prèviament definits i adaptats a les condicions particulars de cada empresa, realitzades per les pròpies empreses o mitjançant contractació externa.
  
c) Realització d'activitats formatives d'especialització professional per part de persones en situació d'atur, dins del marc d'una convocatòria de beques.
  
d) Qualsevol altra actuació en matèria de formació que siga d'acord amb les línies de recolzament de l'IMPIVA.
  
2. Es considerarà cost incentivable, d'acord amb les espedificitats que establesca el règim d'ajudes autoritazat:
  
a) Per a activitats formatives realitzades per empreses o entitats sense ànim de lucre:
  
- Serveis externs.
  
- Material didàctic.
  
- Lloguer d'equips i locals.
  
- Recursos humans.
  
- Costos indirectes o d'estructura (en el cas d'activitats formatives realitzades per entitats sense ànim de lucre).
  
b) Per a la realització d'activitats formatives d'especialització professional:
  
- Ajudes (beques) a títol personal als alumnes beneficiaris, incloent-hi compensacions per estances i desplaçaments, sixí com altres despeses que puguera generar el desenvolupament del programa formatiu.
  
- Drets d'inscripció en centres de formació.
  
- Assegurances.
  
3. L'import màxim de les ajudes que podrà concedir-se serà:
  
a) En el cas de cursos de formació de caràcter específic realitzats per empreses, la intensitat màxima serà del 35% del cost elegible, amb un increment de 10 punts si el beneficiari és una pyme.
  
Quan es tracte de cursos de formació general es podrà arribar al 60% del cost elegible, amb un increment de 20 punts si el beneficiari és una pyme.
  
b) Quan l'activitat formativa la realitze una entitat sense ànim de lucre l'import màxim de les ajudes que podrà concedir-se serà del 100% dels costos elegibles.
  
c) Per a la realització d'activitats formatives d'especialització professional es podrà concedir fins el 100%.
  
Article 19
  
1. Quan un projecte abrace dos o més camps, la quantia de l'ajuda es determinarà mitjançant una avaluació precisa de la part corresponent a cadascun d'ells.
  
2. En el marc de les disposicions vigents es podran recolzar projectes o actuacions plurianuals.
  
3. Cap projecte acollit als règims d'ajuda recollits en la present ordre podrà rebre altres ajudes, excepte les que un cop acumulades a la concedida no passen el màxim establert en el règim més favorable.
  
Article 20
  
Amb objecte de garantir que les inversions productives subvencionades són vialbes i sanes, l'aportació del beneficiari destinada a la seua finançació haurà de ser com a mínim del 25%. Aquesta aportació mínima no podrà comptar amb cap ajuda. Així mateix aquestes inversions hauran de mantenir-se al llarg d'un mínim de cinc anys.
  
Disposicions adicionals
  
Primera
  
En el supòsit d'ajudes cofinançades amb fons comunitaris, serà s'aplicació el procediment establert en la present ordre, adequant-se a les especialitats i compliments, els requeriments que en el seu cas es determinen en relació amb les mateixes.
  
La publicitat de les nomenades ajudes haurà de realitzar-se d'acord amb la normativa comunitària en la matèria.
  
Segona
  
En execució de la política industrial de la Generalitat Valenciana, l'IMPIVA podrà subscriure convenis de col·laboració amb entitats, institucions o empreses al llarg de cada exercici amb càrrec a la dotació pressupostària existent. Els convenis subscrits que es troben emmarcats en un programa podran establir condicions específiques d'acord amb els límits establerts amb els règims d'ajuda. A les ajudes atorgades a través d'aquestos convenis no els serà d'aplicació el disposat en els articles 3, 4 i 5 d'aquesta ordre.
  
Tercera
  
En el cas d'ajudes de recolzament a la finançació, la presentació de sol·licituds, avaluació de projectes, resolució i justificació, es podrà regular a través dels convenis de col·laboració subscrits a l'efecte entre l'IMPIVA i les corresponents entitats financeres.
  
Quarta
  
En el suposit que dos documents exigits que deguen acompanyar la sol·licitud de concessió d'ajudes ja estigueren en poder de qualsevol òrgan de l'administració actuant, el sol·licitant podrà acollir-se a l'establert en l'apartat f) de l'article 35 de la Llei 30/1992, del Règim Jurídic de les Administracions i del Procediment Administratiu Comú, sempre que es faça constar la data i l'òrgan o dependència que foren presentats o en els seu cas emesos i quan no hagen transcorregut més de cinc anys des de la finalització del procediment al qual corresponguen.
  
En els suposats d'impossibilitat material d'obtenir el document, l'òrgan competent podrà requerir al sol·licitant la seua presentació o , en el seu defecte, l'acreditació per altres mitjans dels requeriments als quals es refereix el document.
  
DISPOCIÓ DEROGATÒRIA
  
Queda derogada l'Ordre de 13 de gener de 1995, de la Conselleria d'Indústria, Comerç i Turisme, sobre la concessió d'ajudes en matèria d'indústria i energia.
  
Disposicó final
  
La present ordre entrarà en vigor el dia de la seua publicació en el Diari Oficial de la Generalitat Valenciana, sense perjudici del disposat en l'article 88.3 del Tractat Constitutiu de la Comunitat Europea.
  
València, 22 de desembre de 1999
  
El conseller d'Indústria i Comerç
  
FERNANDO V. CASTELLÓ BORONAT